Þéttsetnari þotur milli Írlands og Íslands WOW air sat lengi eitt að flugleiðinni til höfuðborgar Írlands en fékk samkeppni frá Icelandair í fyrravor . Þá fjölgaði farþegum töluvert en þeim hefur fækkað á ný en þó minna en sem nemur fækkun ferða . Frá Dublin . Mynd : Ferðamálráð Dublin Þrátt fyrir nálægðina þá takmörkuðust flugsamgöngur milli Íslands og Írlands lengi vel við leiguflug ferðaskrifstofa . Á því varð breyting í sumarbyrjun 2015 þegar WOW air hóf að fljúga til borgarinnar og fyrst um sinn voru brottfarirnar þrjár í viku . Þeim fjölgaði hins vegar hratt og þannig flugu þotur WOW níu sinnum í viku til Dublin sumarið 2017 og einnig bættist við flug til borgarinnar Cork . Þessi miklu umsvif hafa ekki farið framhjá stjórnendum Icelandair því Dublin bættist við leiðakerfi félagsins vorið 2018 og þá voru brottfarirnar sex í viku . Í tilkynningu frá Icelandair á sínum tíma sagði reyndar að hjá félagið hefði lengi verið horft áætlunarferða til Dublin . Það var þó fyrst eftir að WOW hafði stóraukið umsvif á Írlandi þar sem Icelandair lét vaða . Og með tíðum ferðum félaganna tveggja þá fjölgaði farþegum verulega . Á öðrum ársfjórðungi í fyrra flugu nærri 57 þúsund farþegar milli Dublin og Keflavíkurflugvallar en á sama tíma árið á undan var fjöldinn ríflega helmingi minni eða 26 þúsund farþegar samkvæmt tölum írskra flugmálayfirvalda . Á öðrum ársfjórðungi þessa árs var hins vegar ekkert WOW air og fór farþegafjöldinn niður í 37 þúsund farþega . Samdrátturinn nemur um 17 prósentum en aftur á móti fækkaði ferðunum um rúman þriðjung samkvæmt talningu Túrista . Það segir okkur að sætanýtingin í Írlandsflugi Icelandair batnaði verulega fyrstu þrjá mánuðina eftir fall WOW air . Farþegatölur fyrir þriðja ársfjórðung liggja ekki fyrir á írskum flugmálayfirvöldum en þess ber að geta að svona upplýsingar eru ekki opinberar hér á landi og hefur Túristi árangurslaust reynt að fá tölurnar upp á borðið . Fækkun írskra hótelnótta hér á landi frá apríl til júní í ár var 18 prósent samkvæmt tölum Hagstofunnar . Það er hlutfallslega sama þróun og varð í fjölda farþega því þeim fækkaði um sautján prósent á tímabilinu líkt og áður segir . Félagið hefði staðið undir um tveimur af hverjum 100 brottförum á fyrsta fjórðungi næsta árs . Hann er þó mjög mismunandi eftir löndum og borgum . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is